text: Christian Rabjerg Madsen: Syrien har massivt brug for hjælp
  16 oktober 2015 kl. 10.16
  Folketingsmedlem Christian Rabjerg Madsen (S) har besøgt en flygtningelejr tæt på Syriens grænse.
  Folketingsmedlem og medlem af udenrigsudvalget Christian Rabjerg Madsen (S) fra Kolding har for få dage siden været på besøg i en flygtningelejr i Bekaa-dalen tæt på grænsen til Syrien.
  - Man ved jo godt, at forholdene er forfærdelige, men det gør et stort indtryk at komme derned og se det med egne øjne, siger Christian Rabjerg Madsen til TV SYD.
  Han vil bruge besøget i flygtningelejren til at lægge vægt bag sine ord, når han taler for, at nødhjælpen ikke skal sænkes.
  - Det har givet mig et bedre billede af, hvor store proportionerne virkelig er, siger Christian Rabjerg Madsen.
  Besøget fandt sted den 12. oktober, og var arrangerer af Dansk Flygtningehjælp.
  
  